Vyhodnotenie pripomienkového konania: Návrh – Vyhodnotenie kontrolného mechanizmu a finančného modelu za rok 2005 a aktualizácia plánu plnenia konsolidačnej funkcie Železníc Slovenskej republiky	
Spôsob pripomienkového konania: bežný		
Zoznam oslovených subjektov:	1.	Úrad vlády 
2.	Kancelária podpredsedu vlády SR pre integráciu, ľudské práva a menšiny
3.	Ministerstvo zahraničných vecí SR
4.	Ministerstvo vnútra SR
5.	Ministerstvo hospodárstva SR
6.	Ministerstvo financií SR
7.	Ministerstvo kultúry SR
8.	Ministerstvo obrany SR
9.	Ministerstvo školstva SR
10.	Ministerstvo zdravotníctva SR
11.	Ministerstvo výstavby regionálneho rozvoja SR
12.	Ministerstvo spravodlivosti SR
13.	Ministerstvo práce sociálnych vecí a rodiny SR
14.	Ministerstvo pôdohospodárstva SR
15.	Ministerstvo životného prostredia SR	
Počet oslovených subjektov:	15	
Zaslali do stanoveného termínu:	14
	
Zaslali po termíne:	0	
Vôbec nezaslali:	1	
Subjekty, ktoré nemali pripomienky:	13 (2., 3., 4., 5., 7., 8., 9., 10, 11, 12., 13, 14., 15.)	

Útvar	Pripomienka	Typ	Vyh.	Spôsob vyhodnotenia	Poznámka	
 6.	 1) Návrh uznesenia - Vláda SR zobrala na svojom rokovaní dňa 5. 4. 2006 na vedomie Informáciu o východiskách rozpočtu verejnej správy na roky 2007 až 2009 a v nadväznosti na uvedené rozpočtové kapitoly MDPT SR predložilo MF SR v termíne do 30. 4. 2006 návrh rozpočtu svojej kapitoly. Je plne v kompetencii MDPT SR rozhodovať o svojich prioritách, ktoré z daného limitu výdavkov prednostne zabezpečí.  O prioritách vlády rozhoduje vláda SR, a preto z návrhu uznesenia vlády SR z ukladacej časti B. žiadam vypustiť text „podpredsedovi vlády a ministrovi financií“.

2) V predkladacej správe sa konštatuje, že aktualizácia finančného modelu a kontrolného mechanizmu vychádza z návrhu východísk rozpočtu verejnej správy na roky 2007 až 2009. Uvedené konštatovanie je v rozpore s predkladanými požiadavkami na prostriedky štátneho rozpočtu. 

3) Riešenie výdavkov súvisiacich s vysporiadaním majetku - v bode D.3. uznesenia vlády SR č. 898/2005 je uložené rozpočtovať pre ŽSR prostriedky na vysporiadanie majetku určeného § 6 zákona č. 259/2001 o Železničnej spoločnosti  ministrovi dopravy, pôšt a telekomunikácií pri príprave rozpočtu verejnej správy z limitu výdavkov kapitoly MDPT SR. 

4) V  materiáli sa uvádza, že požiadavky ŽSR neboli v plnom rozsahu akceptované. Nie je pritom zrejmé, či s požiadavkami ŽSR sa stotožňuje aj predkladateľ návrhu MDPT SR a či uvedené požiadavky boli podrobené analýze alebo len prebraté od ŽSR bez ohľadu na zdrojové možnosti štátneho rozpočtu. Je plne v kompetencii MDPT SR v rámci schváleného limitu výdavkov zabezpečiť financovanie vlastných priorít kapitoly. Údaje za investície zo štátneho rozpočtu a údaje týkajúce sa  spolufinancovania, by mali zásadne zodpovedať údajom predloženým v návrhu rozpočtu na roky 2007 až 2009 a aby MDPT SR zaujalo k financovaniu železničnej dopravy jasné vlastné stanovisko.

5) Objem úhrady splátok istiny a úrokov z úverov so štátnou zárukou, ktoré za ŽSR prevezme na seba štátny rozpočet, zosúladiť s prílohou č. 6 k schválenému rozpočtu verejnej správy na roky 2006 až 2008. 

6) V prípade uplatňovania novej regulácie zo strany Úradu pre reguláciu železničnej dopravy Ministerstvo financií SR rozumie požiadavke na zvýšenie dotácie zo štátneho rozpočtu pre ŽSR o 1,2 mld. Sk. V prípade, že by požiadavka bola akceptovaná, bude v štátnom rozpočte na dotácie na prevádzkovanie dráh a na prevádzkovanie dopravy na dráhach vyčlenená čiastka 9,3 mld. Sk, čo považujem za hornú hranicu dotácií do tohto sektora. Uvedenú sumu MF SR nepovažuje za účelné v budúcnosti ďalej zvyšovať, naopak, očakáva jej postupné znižovanie. V tejto súvislosti je požiadavka na MDPT SR o predloženie návrhu opatrení, ktoré povedú k postupnému znižovaniu prostriedkov štátneho rozpočtu určených na dotácie do železničnej dopravy.

7) V súvislosti s efektívnym využívaním prostriedkov EÚ do materiálu doplniť informáciu o skutočne vynaložených výdavkoch na projekty financované z prostriedkov EÚ. K čerpaným prostriedkom z EÚ a spolufinancovania uviesť aj všetky ostatné realizované výdavky z národných zdrojov, t. j. vrátane prostriedkov štátneho rozpočtu nad rámec spolufinancovania a vyvolaných investícií financovaných z vlastných úverov ŽSR.

8) Z predložených alternatív v časti 3.1.1. Dotácia na krytie straty z prevádzkovania dráh – neinvestičná dotácia nie je zrejmé, ktorú alternatívu preferuje MDPT SR ako predkladateľ uvedeného návrhu a nie sú uvedené ani klady a zápory jednotlivých alternatív. Taktiež nie je zrejmé, z akého dôvodu sú rovnaké výnosy pri rastúcich ekonomicky oprávnených nákladoch a dopravných výkonoch.

9)V časti 2.1. v úlohe 5. Sociálna oblasť sa v písm. a) konštatuje, že v rámci štandardných podmienok starostlivosti o zamestnancov sa poskytuje pracovné voľno s náhradou mzdy, zlepšenie starostlivosti o rodinu, sociálne kompenzácie a odstupné nad rámec Zákonníka práce. Uvedené považujem za nadštandardné podmienky, ktoré predstavujú dopad vo výške cca  112 mil. Sk. 
	Z

 Z

 Z

 Z

 Z

 Z

 Z

 Z

 Z	 A

 A

 A

 A

 A

 A

 A

 A

 A	Návrh uznesenia bol upravený v súlade s pripomienkou MF SR.

Text v predkladacej správe (str. 1, ods.4., odrážka 1) bol upravený.

Text v predkladacej správe bol doplnený v intenciách bodu D.3. uzn. vlády SR 898/2005 (str. 1 
posledný odsek).

Požiadavky ŽSR sú akceptované len do výšky návrhu ŠR. 

Predmetný objem je zosúladený viď materiál st. 11 

Je aj snahou MDPT SR znížiť prostriedky ŠR na dotácie do železničnej dopravy. MDPT SR ešte v tomto roku predloží návrh opatrení.

Príloha 1a

Pri platnosti výnosu od 1. 1. 2007 MDPT SR preferuje alternatívu č. 2. Na zvýšenie neinvestičnej dotácie má vplyv zníženie poplatku za železničnú dopravnú cestu. V tomto prípade nemôžeme hovoriť o kladoch a záporoch.
Sociálne kompenzácie a odstupné nad rámec Zákonníka práce nie sú hradené zo štátneho rozpočtu.	

Na základe listu MDPT SR č. 1103/M – 2006 zo dňa 28. 4. 2006, ktorý bol zaslaný na MF SR. 

MDPT SR nemôže vzhľadom na návrh ŠR akceptovať všetky požiadavky ŽSR v plnej výške a výberu stavieb, ktoré budú financované zo ŠR venuje maximálnu pozornosť.

	
Vysvetlivky k skratkám v tabuľke:
Typ:   Z – zásadná   	O – obyčajná
Vyhodnotenie: A – akceptovaná	C - čiastočne akceptovaná	N – neakceptovaná
Spôsob vyhodnotenia: pri A: spôsob zapracovania	pri C: vysvetlenie, spôsob zapracovania		pri N: zdôvodnenie nezapracovania